Eurovision Song Contest 1994

39. Eurovision Song ContestDatum 30. Abrëll 1994Stad Dublin (Irland)Gebai Point TheatreGewënner Paul Harrington a Charlie McGettigan (Irland)Zuel vu Länner 25Nei Participatiounen Estland, Litauen, Polen, Rumänien, Russland, Slowakei, UngarnModeratioun Cynthia Ní Mhurchú a Gerry RyanInterval Act RiverdanceOfstëmmungsreegelAn all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn.

Den 39. Eurovision Song Contest war den 30. Abrëll 1994 an Irland. Organiséiert gouf d'Eurovisioun dat Joer am Point Theatre zu Dublin. Presentateure waren d'Cynthia Ní Mhurchú an de Gerry Ryan.

Nei derbäikomm sinn Estland, Litauen, Polen, Rumänien, Russland, d'Slowakei an Ungarn. Am Ganzen hu 25 Länner matgemaach.

D'Belsch, Dänemark, Israel, Slowenien, Lëtzebuerg an d'Tierkei hu misse wéinst hirem Klassement am Joer virdrun eng Zwangspaus vun engem Joer maachen. Italien huet fräiwëlleg drop verzicht fir matzemaachen.

Verschidde Sänger ware scho virdru mol eng Kéier derbäi, d'Grupp Evridiki fir Zypern 1992, d'Sigga fir Island 1990 (Deel vu Stjórnin) a 1992 (Deel vun Heart 2 Heart), d'Elisabeth Andreassen fir Norwegen 1982 (Deel vu Chips, fir Schweden) an 1985 (Deel vu Bobbysocks) an d'Marie Bergman fir Schweden 1971 an 1972 (Deel vu Family Four).

D'Reegel fir d'Ofstëmmung ass d'selwecht bliwwe wéi déi Jore virdrun: An all Land huet eng Jury 12, 10, 8, 7, 6, 5, 4, 3, 2 an 1 Punkt un déi zéng bescht Lidder verginn. D'Resultater si per Telefon op Dublin matgedeelt ginn.

Déi éischt Plaz kruten d'Vertrieder vun Irland, de Paul Harrington an de Charlie McGettigan mat 60 Punkte Virsprong virum Edyta Górniak (Polen). Déi drëtt Plaz krut d'Grupp MeKaDo, déi fir d'Däitschland ugetruede war.

Fir Irland war et déi sechst Kéier an déi drëtt Kéier hannereneen datt et de Grand Prix gewonnen hat. Kommerziell war allerdéngs keent vun de presentéierte Lidder am erfollegräichsten, mä den Optrëtt vu Riverdance an der Paus.

Nëmmen déi éischt 18 Länner hunn dat Joer drop däerfte matmaachen, déi aner sollten 1 Joer Paus maachen.

 Plaz 
 Plaz  Land  Interpret  Titel  Punkten 1.  Irland  Paul Harrington a Charlie McGettigan  Rock 'n' roll kids  226 2.  Polen  Edyta Górniak  To nie ja!  166 3.  Däitschland  MeKaDo  Wir geben 'ne Party  128 4.  Ungarn  Friderika Bayer  Kinek mondjam el vétkeimet?  122 5.  Malta  Chris & Moira  More than love  97 6.  Norwegen  Elisabeth Andreassen a Jan Werner Danielsen  Duett  76 7.  Frankräich  Nina Morato  Je suis un vrai garçon  74 8.  Portugal  Sara Tavares  Chamar a música  73 9.  Russland  Youddiph  Vječnij stranjik  70 10.  Groussbritannien  Frances Ruffelle  We will be free (Lonely symphony)  63 11.  Zypern  Evridiki  Eimai anthropos ki ego  51 12.  Island  Sigga  Nætur  49 13.  Schweden  Marie Bergman a Roger Pontare  Stjärnorna  48 14.  Griicheland  Kostas Bigalis & the Sea Lovers  To trehandiri (diri diri)  44 15.  Bosnien an Herzegowina  Alma an Dejan  Ostani kraj mene  39 16.  Kroatien  Toni Cetinski  Nek’ ti bude ljubav sva  29 17.  Éisträich  Petra Frey  Für den Frieden der Welt  19 18.  Spuenien  Alejandro Abad  Ella no es ella  17 19.  Schwäiz  Duilio  Sto pregando  15 19.  Slowakei  Tublatanka  Nekonečná pieseň  15 21.  Rumänien  Dan Bittman  Dincolo de nori  14 22.  Finnland  CatCat  Bye Bye Baby  11 23.  Holland  Willeke Alberti  Waar is de zon?  4 24.  Estland  Silvi Vrait  Nagu merelaine  2 25.  Litauen  Ovidijus Vyšniauskas  Lopšinė mylimai  0

 Um Spaweck 

 Eurovision.tv
 Eurovision.de
 diggiloo.net

 Millstreet (Irland) 100px Dublin (Irland) ESC 1993 Eurovision Song Contest ESC 1995

1994
Kategorie:Musek 1994
Kategorie:Dublin